

# Татарстанга Гагаузия делегациясе килде

*19.10.2015*


Татарстан Республикасына Гагаузия автоном-төбәк берәмлеге (Молдавия Республикасы) башлыгы Ирина Влах җитәкчелегендә делегация килде.


“Казан” халыкара аэропортында делегация әгъзаларын ТР Премьер-министрының беренче урынбасары Алексей Песошин, ТР сәнәгать һәм сәүдә министрының беренче урынбасары Руслан Кәбиров каршы алды.


Гагаузия делегациясе әгъзалары Татарстан Республикасы икътисады белән танышачак, КФУның Фундаменталь медицина һәм биология институтының уку-лаборатория кампусында, “Эйдос” медицина симуляторларының төбәк инжиниринг үзәгендә, “Казан” агросәнәгать паркында, “Химград” технополисында булачак.


Моннан тыш, иртәгә, 20 октябрьдә, Казан Кремлендә Гагаузия башлыгы Ирина Влахның Татарстан Республикасы Президенты Рөстәм Миңнеханов, шулай ук ТР Дәүләт Киңәшчесе Минтимер Шәймиев белән очрашуы планлаштырылган.


*ТР Президенты матбугат хезмәте, Елена Бритвина.*
Татарстанга Гагаузия делегациясе килде